CELEX: C2006/281/75
Language: da
Date: 2006-11-18 00:00:00
Title: Sag T-282/06: Sag anlagt den 9. oktober 2006 — Sun Chemical Group m.fl. mod Kommissionen

18.11.2006   
            
            
               DA
            
            
               Den Europæiske Unions Tidende
            
            
               C 281/42
            
         Sag anlagt den 9. oktober 2006 — Sun Chemical Group m.fl. mod Kommissionen
   (Sag T-282/06)
   (2006/C 281/75)
   Processprog: engelsk
   Parter
   
      Sagsøgere: Sun Chemical Group BV (Weesp, Nederlandene), Siegwerk Druckfarben AG (Siegburg, Tyskland), Flint Group Germany GmbH (Stuttgart, Tyskland) (ved lawyer N. Dodoo)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Kommissionens beslutning KOMP/M.4071 — Apollo/Akzo Nobel IAR af 29. maj 2006 annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Søgsmålet er anlagt i henhold til artikel 230 EF med påstand om annullation af Kommissionens beslutning KOMP/M.4071 — Apollo/Akzo Nobel IAR af 29. maj 2006, hvorved en anmeldt fusion erklæredes forenelig med fællesmarkedet.
   Sagsøgerne gør gældende, at Kommissionen foretog en betingelsesløs godkendelse af fusionen, der ikke blev undergivet den grundige detaljerede og sammenhængende gennemgang, som den krævede, henset til de væsentlige konkurrencemæssige problemer, den ifølge det hævdede gav anledning til. Ifølge sagsøgerne viser en gennemgang af beslutningen, en bedømmelse af sagsøgernes forskellige besvarelser ved Kommissionens markedsundersøgelse og en undersøgelse af de kendetegn, der er særlige for denne industri, at Kommissionen undlod at tage beviser, der var af afgørende betydning for en fuldstændig og korrekt bedømmelse af den anmeldte fusion, i betragtning eller så bort herfra.
   Sagsøgerne gør endvidere gældende, at Kommissionen ikke blot har undladt at følge sine egne retningslinjer for vurdering af horisontale fusioner (1), men også så bort fra de indgivne klager og det med disse fremsendte bevismateriale. Kommissionen har tilsyneladende i flere forhold henholdt sig udelukkende til oplysninger hidrørende fra de fusionerende parter, uden at kontrollere nøjagtigheden heraf, hvilket har medført en beslutning, der er behæftet med fejl for så vidt angår retsanvendelse, faktiske omstændigheder og bedømmelse.
   Henset til ovenstående omstændigheder burde Kommissionen, således som det fastholdes af sagsøgerne, have begrundet sin beslutning om at godkende den anmeldte fusion. Ved at undlade dette har Kommissionen tilsidesat sin begrundelsespligt og dermed artikel 253 EF.
   
      (1)  EUT 2004 C 31, s. 5-18.